**Ўзбекистон Республикаси Фанлар академиясининг ўз фаолиятига доир ярим йиллик ҳисоботи**

Ўзбекистон Республикаси Фанлар академиясининг 2022 йил I ярим йиллик иш режаси 2 та бўлим ва 80 та банддан иборат. Барча бандлар белгиланган муддатларда ижро этилди.

Олимлар томонидан эришилган илмий ютуқларни кенг жамоатчиликка етказиш бўйича 4 та матбуот анжумани, 3 та брифинг, 2 та пресс-тур, 6 та кўргазма, 1 та тақдимот – жами 16 та пресс-тадбир ўтказилди. Январда 95 та, февралда 98 та, мартда 112 та, aпрелда 120 та, майда 106 та, июнда 119 та турли кўринишдаги ахборот-материаллари, шунингдек, 8 та инфографика, 10 та фото, 121 та видео материаллар тақдим этилди. Фанлар академияси фаолиятига бағишланган 10 та роликлар тайёрланди. Фанлар академияси илмий-тадқиқот муассасалари фаолияти, илмий ишланмалар натижалари, янги ишланмалар ҳақидаги материалларни Фанлар академияси расмий веб-сайти, ижтимоий тармоқлардаги саҳифаларида ва ОАВда ёритиш мақсадида 500 га яқин тарғибот тадбирлари ўтказилди. Телеканалларда 100 дан ортиқ, газеталарда 40 га яқин, веб-сайтларда 100 дан ортиқ, ижтимоий тармоқлар, мессенжерларда 100 га яқин, 60 га яқин радиоэшиттиришлар эълон қилинди. Фанлар академияси президенти Б.С.Юлдашев, вице-президентлар Б.Т.Ибрагимов, С.З.Мирзаев ва Б.А.Абдухалимовларнинг, Бош илмий котиб Г.А.Бахадировнинг Қорақалпоғистон Республикаси, Навоий ва Хоразм вилоятларида маҳаллий тадқиқотчилар ва ёшлар билан учрашувлари ҳамда оммавий қабуллари ташкил этилди.

Ҳисобот даврида, Scopus, Web of Science каби ахборот базалари журналларида 2022 йил I ярим йиллик ҳолатига 150 дан ортиқ илмий мақолалар чоп этилди. 8 та илмий ва илмий-техникавий анжуманлар ўтказилди.

Тегишли йўналишдаги бакалавр ва магистрларнинг дарс жараёнидаги лаборатория амалиётини ташкил этиш бўйича Олий ва ўрта махсус таълим вазирлиги, «Тошкент ирригация ва қишлоқ хўжалигини механизациялаш муҳандислари институти» Миллий тадқиқот университети, Жиззах политехника университети билан ҳамкорлик шартномалари ва меморандумлари имзоланди.

Ёш олимларни етакчи хорижий илмий ташкилотларда (марказлар, университетлар ва бошқалар), шу жумладан илмий лабораторияларни жиҳозлаш учун сотиб олинадиган юқори технологик асбоб-ускуналарда ишлаш методикасини ўзлаштириш учун қисқа муддатли илмий стажировкаларга юбориш режасига киритиш учун ЎзР Вазирлар Маҳкамасининг 2021 йил 19 апрелдаги “Илмий ва инновацион фаолият билан шуғулланиб келаётган иқтидорли ёшларни қўллаб-қувватлаш чора-тадбирлари тўғрисида”ги қарорига мувофиқ номзодлар илмий ташкилотлардан Инновацион ривожланиш вазирлигига тақдим этилмоқда. Фанлар академияси тизимида кадрлар заҳираси бўйича ишларни такомиллаштириш, кадрларни қайта тайёрлаш ва малакасини ошириш бўйича белгиланган тадбирларни ташкил этиш мақсадида ЎзР Президент Администрацияга Фанлар академияси раҳбар кадрлари учун заҳира шакллантириб юборилди (21/1256-119-сонли хат 20.05.2022 й.).

Мутахассисларни хорижда тайёрлаш ва ватандошлар билан мулоқот қилиш бўйича “Эл-юрт умиди” жамғармаси томонидан эълон қилинадиган танловларда ёш олимлар иштирокини таъминлаш тўғрисида Фанлар академиясининг веб-сайтида ва ижтимоий тармоқлардаги саҳифаларидалар эълонлар бериб борилмоқда. Ҳар чорак якунида Ташқи ишлар вазирлигига ватандошлар билан бўлган мулоқот тўғрисида маълумот берилмоқда (21/1255-753-сонли хат, 04.04.2022 й., 21/1255-1550-сонли хат, 30.06.2022 й.). Фанлар академияси ҳақиқий аъзоларини 2022 йилда соғломлаштиришга тавсия этилган йўналишни кўрсатган ҳолда санаторий-курорт картаси очилиши ва курорт-соғломлаштириш муассасаларига йўлланмалар ажратиш учун рўйхат шакллантирилди ҳамда ЎзР Вазилар Маҳкамасига юборилган (21/1256-12-сонли хат, 12.01.2022й.). Ўзбекистон Республикаси Давлат мукофотлари танловига ҳужжатларни қабул қилиш, эскпертизадан ўтказиш ва маълумотларни ЎзР Фан ва технологиялар бўйича республика кенгашига тақдим этилди (21/1256-111сонли хат 13.05.2022 й.).

“8-март Халқаро хотин-қизлар байрами” муносабати билан кўп йиллик меҳнат фаолияти ҳамда эришган илмий ютуқлари учун давлат мукофотига номзодлар бериш мақсадида ЎзР Президенти Администрациясига 2022 йилнинг 2 февралида 21/1254-8 сонли хат билан мукофотга номзодларнинг ҳужжатлари тақдим этилди. ЎзР Фанлар академияси президентининг 2022 йил 21 июндаги 21-89-сонли буйруғига мувофиқ ЎзР Фанлар академияси тасарруфидаги барча таянч докторант, докторант ва мустақил изланувчилар фаолияти мониторинги ўтказилмоқда.

Зоология институти Жиззах ва Сирдарё вилоятлари маҳаллий аҳолиси ўртасида хабардорликни ошириш мақсадида муҳофаза қилинадиган ҳайвонот дунёси объектларига браконьерлик қилиш ҳолатларига йўл қўйилмаслик ва улар ноқонуний овланган тақдирда экологик қонунчиликни бузганлик учун жавобгарлик чоралари тўғрисида тушунтириш ишларини олиб борди. Ботаника институти томонидан Ўзбекистон флораси таркибидаги инвазив турларнинг янги конспекти шакллантирилди ва GBIF (https://www.gbif.org/) базасидаги Global Register of Introduced and Invasive Species рўйхатига киритилди. “Оролқум” Миллий табиат боғи, “Жанубий Устюрт” Миллий табиат боғининг ядро ва буфер зоналари ҳамда ўтиш чегараларини ҳудуднинг ўсимлик дунёси хилма-хиллигидан, ландшафти ва табиий-ҳудудий мажмуалар характеридан чиқиб асосланди. Марказий Қизилқум миллий табиат боғининг флористик рўйхати шакллантирилди ва мазкур табиат миллий боғи ҳудудида ўсадиган камёб, Ўзбекистон Республикаси Қизил китобига кирган турлар популяциясининг замонавий ҳолати баҳоланди. Янги ташкил этилган Марказий Қизилқум миллий табиат боғи ва Оқтоғ-Томди қўриқхонаси, Қизилқум давлат қўриқхонаси флоралари таркиби аниқланди, замноваий конспектлари яратилди.

Фанлар академияси Бошқарув аппарати ҳамда тизим илмий муассасаларида ходимларни Алишер Навоий номидаги Тошкент давлат ўзбек тили ва адабиёти университети ҳузуридаги Давлат тилида иш юритиш асосларини ўқитиш ва малака ошириш марказида ўқитиб борилмоқда. Шунингдек, бугунги кунда ФА нинг барча тизим илмий муассасаларида иш ҳужжатларини юритиш, муассаса ҳудудидаги пешлавҳа, эълон, кўрсаткичларнинг давлат тилида (лотин алифбосига асосланган ўзбек тилида) бўлишини таъминлаш масалалари учун масъул раҳбарнинг маънавий-маърифий ишлар самарадорлигини ошириш, давлат тили тўғрисидаги қонун ҳужжатларига риоя этилишини таъминлаш бўйича маслаҳатчилари тайинланган.